stanford-oval/wikipedia huggingface dataset:
South African Reserve Bank

| South African Reserve Bank Etelä-Afrikan keskuspankki |
| --- | --- |

Perustettu:  1921
Kotipaikka:  Pretoria, Gauteng, Etelä-Afrikka
Toimiala:  keskuspankki
Omistaja:  Etelä-Afrikan valtio
Kotisivu:  www.resbank.co.za
Infobox OKVirheellinen NIMI-arvo: 
South African Reserve Bankin päärakennus Pretoriassa.
South African Reserve Bank (lyhennys SARB) on Etelä-Afrikan keskuspankki. Vuonna 1921 perustetun keskuspankin  pääkonttori sijaitsee Pretoriassa. Pääkonttorina toimivaa pilvenpiirtäjää korjataan ja täydennysrakennetaan 2020-luvulla.
Etelä-Afrikan perustuslain mukaan SARBin ensisijaisena tehtävänä on Etelä-Afrikan rahayksikön randin (ZAR) vakaudesta huolehtiminen maan tasapainoisen ja kestävän talouskasvun tukemiseksi. Muihin tehtäviin kuuluvat muun muassaa setelien ja kolikoiden liikkeellelasku ja tuhoaminen, rahoitusmarkkinoiden (-laitosten) säätely ja ohjaus, valtion kulta- ja valuuttavarannoista huolehtiminen, kansallisen maksujärjestelmän hallinnointi, Etelä-Afrikan hallituksen pankkina toimiminen sekä poikkeustapauksessa lainanantajana likviditeettiavun tarjoaminen maan rahoituslaitoksille. Keskeinen ulkomainen valuutta maalle on Yhdysvaltain dollari.
Keskuspankki on kehitellyt digitaalista keskuspankkirahaa, digitaalista randia.
Aiheesta muualla

Kuvia tai muita tiedostoja aiheesta South African Reserve Bank Wikimedia Commonsissa
Patricia Kneale

Patricia Kneale (17. lokakuuta 1925 – 27. joulukuuta 2008) oli brittiläinen näyttelijä. Hänet muistetaan varsinkin Judy Adamsonin roolista seitsenosaisessa sarjaelokuvassa A for Andromeda (1961).
Aiheesta muualla

Patricia Kneale Internet Movie Databasessa. (englanniksi)
Pulp Fiction (kappale)

| ”Pulp Fiction” Haloo Helsinki! |
| --- | --- | --- |

Singlen tiedot
 Albumilta: Kiitos ei ole kirosana
 Julkaistu: 10. kesäkuuta 2015
 Tekijä(t): Leo Hakanen Elli Haloo
 Kesto: 04.14
 Levy-yhtiö: Ratas Music Group
Listasijoitukset
   Suomen virallinen singlelista: 16.   Latauslista: 4.   Radiolista: 1. 
Haloo Helsinki! -yhtyeen muut singlet
| ”Kuussa tuulee” 2015 | ”Pulp Fiction” 2015 | ”Rakas” 2016 |
Pulp Fiction on suomalaisen Haloo Helsinki! -yhtyeen kappale ja viides single yhtyeen vuonna 2014 julkaistulta albumilta Kiitos ei ole kirosana. Singlenä kappale julkaistiin 10. kesäkuuta 2015 yhdessä musiikkivideon kanssa. ”Pulp Fiction” on yksi yhtyeen suosituimmista kappaleista. Se nousi korkeimmillaan Suomen virallisen singlelistan sijalle 16, latauslistan neljänneksi ja radiolistan kärkeen. Vuoden 2024 marraskuuhun mennessä kappaletta oli kuunneltu suoratoistopalvelu Spotifyssa yli 17 miljoonaa kertaa.
Kappaleen ovat kirjoittaneet Elli Haloo ja Leo Hakanen. Se on saanut nimensä samannimisestä elokuvasta, josta yhtyeen laulaja Elli Haloo kertomansa mukaan pitää. Kappaleen sanoituksissa on viittauksia elokuvaan.
Kappaleen musiikkivideon ohjasi Herra Ylppö. Video kuvattiin hetken mielijohteesta Espanjassa samaan aikaan kuin ”Kuussa tuulee” -kappaleen musiikkivideo, eikä sitä suuremmin suunniteltu etukäteen.
Aiheesta muualla

Kappaleen musiikkivideo YouTubessa
Haloo Helsinki!
| --- | --- |
Studioalbumit:  Haloo Helsinki! Enemmän kuin elää III Maailma on tehty meitä varten Kiitos ei ole kirosana Hulluuden highway Älä pelkää elämää
Kokoelmat:  Helsingistä maailman toiselle puolen – Parhaat 2007–2012
Livealbumit:  Arena
EP-levyt:  Texas-EP
Singlet:  ”Haloo Helsinki” ”Perjantaina” ”Vieri vesi vieri” ”Yksinäiset” ”Jos elämä ois helppoo” ”Mun sydän sanoo niin” ”Ei Eerika pääse taivaaseen” ”Valherakkaus” ”Kokeile minua” ”Maailman toisella puolen” ”Kuule minua” ”Jos mun pokka pettää” ”Huuda!” ”Vapaus käteen jää” ”Maailma on tehty meitä varten” ”Carpe Diem” ”Lähtövalmiina” ”Beibi” ”Vihaan kyllästynyt” ”Kiitos ei ole kirosana” ”Kuussa tuulee” ”Pulp Fiction” ”Rakas” ”Hulluuden highway” ”Oh No Let’s Go” ”Tuntematon” ”Joulun kanssas jaan” ”Texas” ”Kaksi ihmistä” ”Lady Domina” ”Piilotan mun kyyneleet” ”Tulikärpäset” “Reiviluola”
Muut artikkelit:  Haloo Helsinki! -yhtyeen diskografia
Lidköping

| Lidköping |
| --- | --- |
 Lidköpingin itäsatama.
 Lidköping
 Koordinaatit: 58°30′N, 13°11′E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Lidköpingin kunta
Pinta-ala:  
 – Maa:  15,52 km²
Väkiluku:  25 644
 – Väestötiheys:  1 652,3 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Lidköping on samannimisen Lidköpingin kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Vuoden 2010 lopussa taajamassa oli 25 644 asukasta.
Lidköping sai kaupunginoikeudet vuonna 1446 Ruotsin silloiselta kuninkaalta Kristoffer Baijerilaiselta. Oikeudet säilyivät vuoteen 1971, jolloin Ruotsissa siirryttiin yhtenäiseen kuntamuotoon. Kuntaliitos toteutettiin kyseisessä "kuntablokissa" jo 1969, joten parin vuoden ajan koko Lidköpingin kuntaa pidettiin kaupunkina.
Lidköpingin kaupungin käytössä ollut vaakuna
Media

Paikallislehti Nya Lidköpings-Tidningen ilmestyy kolmesti viikossa.
Väestönkehitys

| Lidköpingin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 16 868 | 16 868 |
| 1965 | 1965 |    | 18 649 | 18 649 |
| 1970 | 1970 |    | 21 300 | 21 300 |
| 1975 | 1975 |    | 21 001 | 21 001 |
| 1980 | 1980 |    | 21 278 | 21 278 |
| 1990 | 1990 |    | 22 008 | 22 008 |
| 1995 | 1995 |    | 24 195 | 24 195 |
| 2000 | 2000 |    | 24 389 | 24 389 |
| 2005 | 2005 |    | 24 958 | 24 958 |
| 2010 | 2010 |    | 25 644 | 25 644 |
Lähde: Statistiska centralbyrån (SCB). Lidköping kasvoi yhteen Toftan kanssa vuonna 1975, Stenhammarin kanssa 1990 ja Rådan kanssa 1995.
Aiheesta muualla

Wikimedia Commonsissa on kuvia tai muita tiedostoja aiheesta .
Länsi-Götanmaan läänin kuntien keskustaajamat
Saintongenbassetti

| Saintongenbassetti> Avaintiedot |
| --- | --- |
Alkuperämaa:   Ranska
Määrä:  kuollut sukupuuttoon
Rodun syntyaika:  keskiaika
Alkuperäinen käyttö:  metsästys
Muita nimityksiä:  Basset Saintongeois
FCI-luokitus:  ei FCI-rotu
Saintongenbassetti (Basset Saintongeois) on sukupuuttoon kuollut ranskalainen koirarotu.
Alkuperä

Saintongenbassetti oli mahdollisesti bassettiroduista kaikkein vanhin, ja sen juuret ovat keskiajalla. Sen alkuperä on epäselvä: suosituimman teorian mukaan sen alkuperä olisi kääpiökokoisissa ajokoirissa; toisen mukaan se polveutuisi muista matalaraajaisista koirista kuten mäyräkoirasta tai corgista. Se kuoli sukupuuttoon noin 1800-luvun lopulla tai 1900-luvun alussa.
Patrik Lahti

Patrik Lahti (s. 13. marraskuuta 1996 Kirkkonummi) on suomalainen pesäpallon syöttötuomari. Hän tuomitsee pääsääntöisesti Superpesiksen otteluita. Lahden tuomariparina toimii Miko Kotiniemi.
Lahti on pelannut pesäpalloa Suomensarjassa Hyvinkään Tahkossa sekä kasvattajaseurassaan Espoon Pesiksessä. Pelaajauransa hän lopetti kauden 2017 päätteeksi.
Else Marie Jakobsen

Else Marie Jakobsen: Det kristne håp, (1985/86, 800x700), Majorstuenin kirkko, Oslo
Else Marie Jakobsen (28. helmikuuta 1927 Kristiansand, Norja – 12. joulukuuta 2012 Kristiansand) oli norjalainen tekstiilitaiteilija. Jakobsenia pidetään kotimaansa eräänä tunnetuimmista ja rakastetuimmista tekstiilitaiteilijoista. Hänen tunnusomaisimpia töitään ovat koristeelliset, sisällökkäät ja symboliset kirkkotekstiilit.
Tausta

Else Marie Thorkildsen syntyi ja varttui Kristiansandissa, jossa hänen isänsä Frithjof Thorkildsen (1900–1969) toimi rautakauppiaana. Hänen äitinsä oli Hildur Christensen (1898–1962). Else Marie vietti paljon aikaa lapsuudessaan myös Mandalissa isovanhempiensa luona. Hän kävi lukiota sota-aikana valmistuen ylioppilaaksi 1945. Samaan aikaan hän kävi Olaf Hasaasin maalauskoulua 1941–1945 ja Karsten Jakobsenin maalauskoulua 1945–1946 Kristiansandissa. Myöhemmin hän opiskeli Statens Håndverks- og Kunstindustriskolessa Oslossa 1946–1950. Koulutuksen jälkeen Jakobsen vietti puoli vuotta Hollannissa Gobelin De Knipscheerissa harjoittelijana. Hän avioitui opettaja Finn Jakobsenin (1926–1996) kanssa vuonna 1951.
Ura ja elämä

Avioiduttuaan Jakobsen avasi samana vuonna taidekutomon Kristiansandiin, huolimatta epäilijöistä, joiden mukaan tekstiilituotannolla ei voisi tulla toimeen Oslon ulkopuolella. Aika Jakobsenin kudotuille kankaille, ryijyille, verhoille ja huonekaluverhoilukankaille oli kuitenkin kypsä.
Hän alkoi osallistua suunnittelukilpailuihin voittaen ensimmäisen monista palkinnoistaan pohjoismaisessa Mölnlycke-kutomon järjestämässä kilpailussa Göteborgissa. Voittorahat käytettiin perheen jääkaappihankintaan. Hän voitti useita kilpailuja ja hänen mallejaan käyttivät useat kutomot. Jakobsen suunnitteli myös joululiinoja, vuodevaatteita ja koristekankaita. Vuosina 1960–1967 hän toimi Høien tehtaiden vakituisena suunnittelijana.
Jakobsen halusi kuitenkin suuntautua yhä enemmän kuvataidetekstiileihin. Hänen debyyttinäyttelynsä pidettiin 1966, mutta hän oli jo sitä ennen toimittanut useita töitä julkisten rakennusten koristeluihin. Hänet kutsuttiin jo vuonna 1963 Lausannen biennaaliin, mutta hänen osallistumiselleen tuli este. Vuonna 1967 hänet kutsuttiin uudelleen.
Jakobsen on tuottanut suuren määrän seinävaatteita, joista useiden teemoihin on vaikuttanut hänen henkilökohtainen kristitty vakaumuksensa. Muita teemoja ovat paikallispolitiikka ja muutkin poliittiset aiheet. Eräs hänen tärkeimmistä töistään, Bergenin yliopiston luonnontieteellisen tiedekunnan rakennuksessa sijaitseva Den Røde Tråd (1981), on Norjan suurikokoisin taidetekstiili (90 m²).
Jakobsen on pitänyt säännöllisin väliajoin omia näyttelyitään sekä osallistunut yhteisnäyttelyihin. Hänen päätöitään ovat kuitenkin olleet kirkkojen, koulujen ja muiden julkisten rakennusten tekstiilitaidetyöt. Hänen merkittäviä töitään on muun muassa Kristiansandin, Lillesandin ja Tønsbergin kaupungintaloilla, Majorstuenin ja Haugerudin kirkoissa Oslossa sekä Trondheimin arkkipiispanistuimessa. Hänen töitään on hankittu Osloon Riksgallerietiin ja Kunstindustrimuseetin kokoelmiin, Trondheimiin Nordenfjeldske kunstindustrimuseumiin, Kristiansandiin Sørlandets Kunstmuseumiin sekä Reykjavikiin Hallgrimskirkjassa olevaan uskonnollisen taiteen museoon.
Taiteilijanuransa ohella Jakobsen on toiminut aktiivisesti myös politiikassa Kristillisen kansanpuolueen edustajana Kristiansandin kaupunginvaltuustossa 1971–1975. Hänellä on ollut lukuisia luottamustoimia taiteilijoiden ammattiorganisaatioissa, kuten Sørlandetin kuvataiteilijoiden (Bildende Sørlandskunstnere) puheenjohtajana 1975–1977, ja sen kiinteän juryn jäsenenä 1976–1979 sekä Nasjonalgallerietin johtokunnan ja hankintakomitean jäsenenä 1976–1979.
Tunnustukset

Ridder av 1. klasse, Pyhän Olavin ritarikunta (1998)
Länsi-Agderin läänin kulttuuripalkinto
Aiheesta muualla

Else Marie Jakobsenin taidetta (Arkistoitu – Internet Archive) (norjaksi)
Filmfare Awards 2001

| Filmfare Awards 2001 |
| --- | --- |
Aika:  16. helmikuuta 2002
Paikka:  Mumbai, Maharashtra, Intia
Juontaja:  Archana Puran Singh
Kohokohdat
Paras elokuva:  Lagaan – olipa kerran Intiassa
Eniten palkintoja:  Lagaan – olipa kerran Intiassa (8)
Eniten ehdokkuuksia:  K3G – Ilon päiviä, surun päiviä (15)
Filmfare Awards < 2000 • 2002 >
Filmfare Awards 2001 oli 16. helmikuuta 2002 Mumbaissa pidetty tilaisuus, jossa palkittiin vuoden 2001 parhaat hindinkieliset elokuvat. Se oli 47:s Filmfare Awards -tilaisuus.
Meriittipalkinnot > Paras elokuva

Lagaan – olipa kerran Intiassa
Asoka
Dil Chahta Hai
Gadar: Ek Prem Katha
K3G – Ilon päiviä, surun päiviä
Meriittipalkinnot > Paras ohjaus

Ashutosh Gowariker – Lagaan – olipa kerran Intiassa
Anil Sharma – Gadar: Ek Prem Katha
Farhan Akhtar – Dil Chahta Hai
Karan Johar – K3G – Ilon päiviä, surun päiviä
Santosh Sivan – Asoka
Meriittipalkinnot > Paras miespääosa

Aamir Khan – Lagaan – olipa kerran Intiassa
Aamir Khan – Dil Chahta Hai
Amitabh Bachchan – Aks
Shah Rukh Khan – K3G – Ilon päiviä, surun päiviä
Sunny Deol – Gadar: Ek Prem Katha
Meriittipalkinnot > Paras naispääosa

Kajol – K3G – Ilon päiviä, surun päiviä
Amisha Patel – Gadar: Ek Prem Katha
Kareena Kapoor – Asoka
Tabu – Chandni Bar
Meriittipalkinnot > Paras miessivuosa

Akshaye Khanna – Dil Chahta Hai
Ajay Devgan – Lajja
Amitabh Bachchan – K3G – Ilon päiviä, surun päiviä
Hrithik Roshan – K3G – Ilon päiviä, surun päiviä
Jackie Shroff – Yaadein
Meriittipalkinnot > Paras naissivuosa

Jaya Bachchan – K3G – Ilon päiviä, surun päiviä
Kareena Kapoor – K3G – Ilon päiviä, surun päiviä
Madhuri Dixit – Lajja
Preity Zinta – Chori Chori Chupke Chupke
Rekha – Lajja
Meriittipalkinnot > Paras miestulokas

Tusshar Kapoor – Mujhe Kucch Kehna Hai
Meriittipalkinnot > Paras naistulokas

Bipasha Basu – Ajnabee
Meriittipalkinnot > Paras koominen rooli

Saif Ali Khan – Dil Chahta Hai
Govinda – Jodi No. 1
Govinda – Kyo Kii... Main Jhuth Nahin Bolta
Johnny Lever – Ajnabee
Paresh Rawal – Yeh Teraa Ghar Yeh Meraa Ghar
Meriittipalkinnot > Paras negatiivinen rooli

Akshay Kumar – Ajnabee
Aftab Shivdasani – Kasoor
Amrish Puri – Gadar: Ek Prem Katha
Manoj Bajpai – Aks
Urmila Matondkar – Pyaar Tune Kya Kiya
Meriittipalkinnot > Paras musiikki

A. R. Rahman – Lagaan – olipa kerran Intiassa
Anu Malik – Mujhe Kucch Kehna Hai
Jatin-Lalit – K3G – Ilon päiviä, surun päiviä
Shankar-Ehsaan-Loy – Dil Chahta Hai
Uttam Singh – Gadar: Ek Prem Katha
Meriittipalkinnot > Paras sanoitus

Javed Akhtar – ”Radha Kaise Na Jale” – Lagaan – olipa kerran Intiassa
Anand Bakshi – ”Uddja Kaale Kawan” – Gadar: Ek Prem Katha
Anil Pandey – ”Suraj Hua Madham” – K3G – Ilon päiviä, surun päiviä
Javed Akhtar – ”Mitwa” – Lagaan – olipa kerran Intiassa
Sameer – ”Kabhi Khushi Kabhi Gham” – K3G – Ilon päiviä, surun päiviä
Meriittipalkinnot > Paras mieslaulaja

Udit Narayan – ”Mitwa” – Lagaan – olipa kerran Intiassa
Adnan Sami – ”Mehbooba” – Ajnabee
Shaan – ”Koi Kahe Kehta Rahe” – Dil Chahta Hai
Sonu Nigam – ”Suraj Hua Madham” – K3G – Ilon päiviä, surun päiviä
Udit Narayan – ”Uddja Kaale Kawan” – Gadar: Ek Prem Katha
Meriittipalkinnot > Paras naislaulaja

Alka Yagnik – ”O Re Chorri” – Lagaan – olipa kerran Intiassa
Alka Yagnik – ”San Sanana” – Asoka
Alka Yagnik – ”Jaane Kyun” – Dil Chahta Hai
Vasundhara Das – ”Rabba Rabba” – Aks
Kavita Krishnamurthy – ”Dheeme Dheeme” – Zubeidaa
Tekniset palkinnot > Paras tarina

Ashutosh Gowariker – Lagaan – olipa kerran Intiassa
Tekniset palkinnot > Paras käsikirjoitus

Farhan Akhtar – Dil Chahta Hai
Tekniset palkinnot > Paras dialogi

Karan Johar – K3G – Ilon päiviä, surun päiviä
Tekniset palkinnot > Paras leikkaus

A. Sreekar Prasad – Dil Chahta Hai
Tekniset palkinnot > Paras koreografia

Farah Khan – ”Woh Ladki Hai Kahan” – Dil Chahta Hai
Tekniset palkinnot > Paras kuvaus

Santosh Sivan – Asoka
Tekniset palkinnot > Paras lavastus

Sharmishta Roy – K3G – Ilon päiviä, surun päiviä
Tekniset palkinnot > Paras äänitys

Rakesh Ranjan – Aks
Tekniset palkinnot > Paras taustamusiikki

Ranjit Barot – Aks
Tekniset palkinnot > Paras toiminta

Tinnu Verma – Gadar: Ek Prem Katha
Erikoispalkinnot > Erikoispalkinto

Raveena Tandon – Aks
Amisha Patel – Gadar: Ek Prem Katha
Erikoispalkinnot > Elämäntyöpalkinto

Gulzar
Asha Parekh
Erikoispalkinnot > R. D. Burman -palkinto

Shankar-Ehsaan-Loy – Dil Chahta Hai
Erikoispalkinnot > Vuoden kohtaus

K3G – Ilon päiviä, surun päiviä
Kriitikkopalkinnot > Paras elokuva

Dil Chahta Hai
Kriitikkopalkinnot > Paras miesnäyttelijä

Amitabh Bachchan – Aks
Kriitikkopalkinnot > Paras naisnäyttelijä

Karisma Kapoor – Zubeidaa
Rugbyn maailmanmestaruuskilpailut 1995

Vuoden 1995 rubgyn maailmanmestaruuskilpailut järjestettiin Etelä-Afrikassa 25. toukokuuta – 24. kesäkuuta 1995. Turnauksen voittajaksi ylsi lopulta isäntämaan joukkue, joka voitti jatkoajalle venyneessä loppuottelussa ennakkosuosikki Uuden-Seelannin. Turnauksen loppuottelu pelattiin Ellis Park Stadiumilla Johannesburgissa.
Turnauksesta tuli lopulta myös yhteiskunnallisesti tärkeä tapahtuma, joka yhdisti aiemmin apartheidin repimää Etelä-Afrikkaa. Maan presidentti Nelson Mandela ilmaisi julkisesti tukensa maajoukkueelle useaan otteeseen ennen kilpailuja, vaikka suuri osa maan tummaihoisesta väestöstä piti "Springboksia" eräänlaisena rotusorron jäänteenä ja valkoisen väestön joukkueena.
Clint Eastwoodin ohjaama elokuva ”Invictus – voittamaton” kertoo tapahtumista turnauksen ympärillä. Presidentti Mandelaa esittää elokuvassa Morgan Freeman ja Etelä-Afrikan kapteeni François Pienaaria näyttelee Matt Damon.
Rugbyn maailmanmestaruuskilpailut
1987
|
1991
|
1995
|
1999
|
2003
|
2007
|
2011
|
2015
|
2019
|
2023
|
2027
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Rothburynterrieri

| Rothburynterrieri> Avaintiedot |
| --- | --- |
Alkuperämaa:   Englanti,  Iso-Britannia
Määrä:  kuollut sukupuuttoon
Alkuperäinen käyttö:  tuhoeläinten torjuminen
Muita nimityksiä:  Rothbury Terrier
Rothburynterrieri (Rothbury Terrier) on sukupuuttoon kuollut englantilainen koirarotu.
Alkuperä

Rothburynterrieri on saanut nimensä northumberlandilaisesta kylästä, ja se oli 1700-luvulla suosittu Englannin koillisosien kaivosalueilla, joilla kaivosmiehet käyttivät sitä tuhoamaan rotat heidän tunneleistaan. Tämän lisäksi sitä käytettiin jyrsijöiden torjumiseen myös paikallisissa tehtaissa. Lisäksi se oli paikallisten mustalaisten suosikkiterrieri, ja he käyttivät sitä sekä salametsästykseen että mäyrien ja saukkojen etsimiseen.
Alkuperä > Vaikutus muihin rotuihin

1800-luvun alkupuolella rotu risteytettiin whippetin kanssa, josta tuloksena oli hoikempi runko ja pidemmät raajat: tästä syntyi lopulta nykyinen bedlingtoninterrieri.
Calvin Johnson

| Calvin Johnson |
| --- | --- |

Henkilötiedot
Syntynyt: 29. syyskuuta 1985 Newnan, Georgia
Kansalaisuus:   Yhdysvallat
Amerikkalaisen jalkapallon pelaaja
Lempinimi:  Megatron
Pituus:  196 cm
Paino:  107 kg
Pelipaikka:  Laitahyökkääjä
Seura
Pelinumero:  81
Seura:  Detroit Lions
Sarja:  NFL
Pelaajaura
NFL-varaus:  2. varaus, 2007 Detroit Lions
Pääsarjaura:  2007–2015
Hall of Fame:  2021
Calvin Enley Johnson, Jr. (s. 29. syyskuuta 1985 Newnan, Georgia) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Hän edusti koko uransa NFL-liigan Detroit Lionsia.
Johnson tunnetaan lempinimellä "Megatron", koska hänen pelityyliään on luonnehdittu vahvaksi ja robottimaiseksi.
NFL-ura

Detroit Lions varasi Georgia Techin yliopistossa pelanneen Johnsonin NFL:n varaustilaisuudessa vuonna 2007. Johnson oli tilaisuuden kakkosvaraus, ja häntä ennen varattiin ainoastaan Louisianan osavaltionyliopiston pelinrakentaja JaMarcus Russell.
Ennen Johnsonin tuloa Lions oli yksi NFL:n huonoimmista joukkueista, suorastaan yleinen naurunaihe. Huonot suoritukset kuitenkin tuottivat joukkueelle runsaasti hyviä varausvuoroja, joilla seura varasi muun muassa pelinrakentaja Matthew Staffordin ja puolustuksen linjamiehen Ndamukong Suhin. Kaudella 2011 Lions oli jo varteenotettava vastustaja, onnistuen selviytymään pudotuspeleihin pitkän tauon jälkeen.
8. maaliskuuta 2016 Johnson ilmoitti päättävänsä uransa. Hän pelasi yhteensä yhdeksän kautta NFL:ssä.
Muuta

Fanit äänestivät Johnsonin suositun Madden NFL -pelisarjan vuoden Madden NFL 13 -version kanteen.
Adelfia

Adelfia tai Adélfia (kreik. Αδέλφια, ”Sisarukset”) voi viitata seuraaviin:
Adelfia, kaupunki Apuliassa Italiassa
Adelfoí eli Adélfia, kahden saaren ryhmä Kykladien saariryhmässä Kreikassa lähellä Astypálaiaa
Tría Adélfia eli Adélfia, kolmen saaren ryhmä Kykladien saariryhmässä Kreikassa lähellä Folégandrosta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Adelfia”, voi hakea sivunnimihaulla, laajalla sivunnimihaulla tai tekstihaulla.
Jalkapallon alle 17-vuotiaiden naisten maailmanmestaruuskilpailut

Jalkapallon alle 17-vuotiaiden naisten maailmanmestaruuskilpailut (FIFA U-17 Women's World Cup) on Kansainvälisen jalkapalloliiton FIFA:n järjestämä jalkapalloturnaus alle 17-vuotiaille naisille. Turnaus järjestetään kahden vuoden välein. Ensimmäisen kerran turnaus pelattiin vuonna 2008.
Turnaukset

| Kisat | Isäntämaa | Loppuottelu> Mestari | Loppuottelu> Tulos | Loppuottelu> Hopeaa | Pronssiottelu> Pronssia | Pronssiottelu> Tulos | Pronssiottelu> 4. sija |
| --- | --- | --- | --- | --- | --- | --- | --- |
| 2008 | Uusi-Seelanti |  Pohjois-Korea | 2–1 (ja.) |  Yhdysvallat |  Saksa | 3–0 |  Englanti |
| 2010 | Trinidad ja Tobago |  Etelä-Korea | 3–3 (ja.)  5–4 (rp.) |  Japani |  Espanja | 1–0 |  Pohjois-Korea |
| 2012 | Azerbaidžan |  Ranska | 1–1  7–6 (rp.) |  Pohjois-Korea |  Ghana | 1–0 |  Saksa |
| 2014 | Costa Rica |  Japani | 2–0 |  Espanja |  Italia | 4–4  2–0 (rp.) |  Venezuela |
| 2016 | Jordania |  Pohjois-Korea | 0–0  5–4 (rp.) |  Japani |  Espanja | 4–0 |  Venezuela |
| 2018 | Uruguay |  Espanja | 2–1 |  Meksiko |  Uusi-Seelanti | 2–1 |  Kanada |
| 2022 | Intia |  Espanja | 1–0 |  Kolumbia |  Nigeria | 3–3  3–2 (rp.) |  Saksa |
| 2024 | Dominikaaninen tasavalta |  Pohjois-Korea | 1–1  4–3 (rp.) |  Espanja |  Yhdysvallat | 3–0 |  Englanti |
Menestys maittain

| Nro | Joukkue | Kulta | Hopea | Pronssi | Neljäs |
| --- | --- | --- | --- | --- | --- |
| 1 |  Pohjois-Korea | 3 | 1 | 0 | 1 |
| 2 |  Espanja | 2 | 2 | 2 | 0 |
| 3 |  Japani | 1 | 2 | 0 | 0 |
| 4 |  Etelä-Korea | 1 | 0 | 0 | 0 |
| 4 |  Ranska | 1 | 0 | 0 | 0 |
| 6 |  Yhdysvallat | 0 | 1 | 1 | 0 |
| 6 |  Meksiko | 0 | 1 | 0 | 0 |
| 6 |  Kolumbia | 0 | 1 | 0 | 0 |
| 9 |  Saksa | 0 | 0 | 1 | 2 |
| 10 |  Ghana | 0 | 0 | 1 | 0 |
| 10 |  Italia | 0 | 0 | 1 | 0 |
| 10 |  Uusi-Seelanti | 0 | 0 | 1 | 0 |
| 10 |  Nigeria | 0 | 0 | 1 | 0 |
| 14 |  Venezuela | 0 | 0 | 0 | 2 |
| 15 |  Englanti | 0 | 0 | 0 | 2 |
| 15 |  Kanada | 0 | 0 | 0 | 1 |
Skántzoura

Skántzouran saari satelliittikuvassa.
| --- | --- |
Sijainti:  39°04′45″N, 24°06′39″E, Alónnisos Sporadit, Thessalia Kreikka
Saariryhmä:  Pohjoiset Sporadit
Korkein kohta:  107 m
Pinta-ala:  6,229 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Skántzoura (kreik. Σκάντζουρα) on Kreikan saari, joka kuuluu Pohjoisten Sporadien saariryhmään. Saaren pinta-ala on 6,229 neliökilometriä ja se on asumaton (vuonna 2011). Hallinnollisesti Skántzoura kuuluu Alónnisoksen kuntaan, Sporadien alueyksikköön ja Thessalian alueeseen.
Skántzoura sijaitsee Egeanmeressä Alónnisoksen ja Skýroksen saarten välissä. Alónnisoksen ja Skántzouran välissä sijaitsevat puolestaan pienemmät Adelfoín saaret sekä Peristéra. Skántzouran ympärillä on joukko pienempiä saaria ja kareja.